CELEX: C2006/048/69
Language: et
Date: 2006-02-25 00:00:00
Title: Kohtuasi T-412/05:  18. novembril 2005  esitatud hagi —  M  versus Euroopa ombudsman

25.2.2006   
            
            
               ET
            
            
               Euroopa Liidu Teataja
            
            
               C 48/35
            
         18. novembril 2005 esitatud hagi — “M” versus Euroopa ombudsman
   (Kohtuasi T-412/05)
   (2006/C 48/69)
   Kohtumenetluse keel: prantsuse
   Pooled
   
      Hageja:“M” (Brüssel, Belgia) (esindaja: advokaat G. Vandersanden)
   
      Kostja: Euroopa ombudsman
   Hageja nõuded
   
               —
            
            
               Tuvastada, et seoses Euroopa ombudsmani poolt oma ametiülesannete täitmise käigus toime pandud õiguserikkumiste, eelkõige seoses tema ettekande 1288/99/OV avaldamisega, milles hagejat on ebaõigesti mainitud nimeliselt, ning seoses Euroopa ombudsmani hooletusega toimiku uurimisel ja tema poolt tehtud ekslike järeldustega, kuulub EÜ artikli 288 teise lõigu alusel kohaldamisele Euroopa Ühenduse lepinguväline vastutus;
            
         
               —
            
            
               järelikult mõista Euroopa Ühenduselt, keda esindab Euroopa ombudsman, hageja kasuks välja ametialane, moraalne ja tema tervisele tekitatud kahju esialgses summas 150 000 eurot, mis võib asja edaspidise arutamise käigus muutuda;
            
         
               —
            
            
               mõista käesoleva kohtuastme kohtukulud välja Euroopa Ühenduselt, keda esindab Euroopa ombudsman.
            
         Väited ja peamised argumendid
   Euroopa ombudsmanile esitatud kaebuses nõudis grupp kodanikke komisjoni tegevuses ilmnenud haldusomavoli tuvastamist komisjoni nende poolt komisjonile siseriiklike asutuste vastu esitatud kaebuse arutamise käigus. Euroopa ombudsman leidis oma 18. juuli 2002. aasta otsuses, et on aset leidnud haldusomavoli ning komisjon on kaebust arutanud ainult osaliselt.
   Käesoleva hagi esemeks, mille esitas üks komisjoni üksuse ametnik, kelle ülesandeks oli asjaomase kaebuse arutamine, on hagejale tema nime mainimise tõttu otsuses 1288/99/OV ja Euroopa ombudsmani väidetava hooletuse tõttu seoses toimiku uurimise ja tema eespool mainitud otsuses tehtud järeldustega väidetavalt tekkinud kahju hüvitamine. Hageja väidab, et pärast otsuse avaldamist mainiti tema nime Euroopa ombudsmani avaldatud pressiteates ning mitmes ajalehes ja veebilehekülgedel, mis tekitas temale kahju. Hageja arvamuse kohaselt on temale väidetavalt tekitatud kahju seda tõsisem, kuna tal on olulised ametiülesanded ning Euroopa ombudsmani tehtud otsuse avaldamine kahjustab tõsiselt tema ametialast mainet.
   Hageja esitas oma hagiavalduse EÜ artikli 288 teise lõigu alusel, milles on ette nähtud Euroopa Ühenduse lepinguväline vastutus, mis tema arvates on käesolevas asjas kohaldatav seoses asjaoluga, et Euroopa ombudsmani käitumises esineb väidetavalt õigusrikkumisi.
   Oma hagi toetuseks väidab hageja esiteks, et Euroopa ombudsman pani käesolevas asjas toime raske rikkumise, kuna ta mainis isikuid — sealhulgas hagejat — oma raportis nimeliselt, rikkudes konfidentsiaalsuse ja proportsionaalsuse põhimõtteid selles osas, milles hageja nime avaldamine ei ole tema arvamuse kohaselt vältimatu ega saanud olla põhjendatud erandiga konfidentsiaalsuse üldreegli suhtes (1).
   Peale selle väidab hageja, et Euroopa ombudsmani ja tema teenistuste käitumises esines võistlevuse põhimõtte rikkumine, mis on üldpõhimõte kaitseõiguste valdkonnas. Ta väidab samuti, et aruandes, mis tuleb avaldada ja seejärel teha laiale üldsusele teatavaks ning mida tuleb laialt levitada, on keelatud anda ebasoodsat hinnangut füüsilise või juriidilise isiku suhtes.
   Lõpetuseks väidab hageja samuti, et Euroopa ombudsman hindas asjaomase otsuse vastu võtmisel faktilisi asjaolusid ebaõigesti ning tugines puudulikele tõenditele.
   
      (1)  Hageja viitab oma nõuete toetuseks muuhulgas Euroopa Kohtu 10. juuli 2001. aasta otsusele kohtuasjas C-315/99P: ISMERI-EUROPA v. kontrollikoda, EKL 2001, lk I-5281.